钦定古今图书集成/方舆汇编/职方典/第1183卷 > 《白云深处亭赋》高鹏
## 钦定古今图书集成/方舆汇编/职方典/第1183卷 > 《白云深处亭赋》高鹏

有一布衣，性耽山埜，东走吴，西走越。老子长之脚跟，
饱尧天之风月。晓来放啸于凤肩，展望于麟脊。第见
非烟非雾，郁郁纷纷，瑞幛弘开，素屏森列。峰回路转，
有亭翼然，榜其上曰：“白云深处”也。少焉，天挺一人，立
于游亭南面，问其童子，曰：“此白云洞主也。”布衣心悸，
进而言曰：“主人物以寄兴，亭以寄身。翠软红柔，孰非
可乐？顾乃谈素白云，而独为之怡情耶？”童子曰：“乐涉
于仅同者，梦蕉袭石之见；事出于特异者，冯虚遗世
之心。吾主以白云者，阴阳奇气，山岳精英，玉质金辉，
堆崖拂袖，脱洗尘俗，气象万千。叠阁层楼，不烦模写
之图画；舞风弄月，不费招呼之可人。如囷如轮，扫春
黛也；如盖如擎，点夏峰也；巧飞银汉”，白云秋霁也，梅
雪交魂。白云冬晓也。白云朝兮穿友猿之蕙帐，白云
暮兮挂引鹤之疏楞。舒卷随时，鼓登坛之《诗将》；往来
适意，纵旋凯之棋兵。四达无尘，一榻千金。顾彼临春
结绮，曾不满乎一哂；纸屏石枕，尝梦破乎三生。飘瓦
浮名，虚舟宦情。龙潜必于渊海，凤隐必于深林。阅典
谟而尚友，呼乔松以“定盟。契天人于独坐，付理乱于
不闻。院落沉沉，𥓂砑百寻。虽悬河贝锦者，特宫墙之
外望；虽滥竽鼓瑟者，徒鞅掌于浮生。是盖淡而不厌，
简而益文。虽青云之腾踏，不足以为贵；紫云之辉耀，
不足以为珍。浩浩乎与造物相忘，堂堂乎与日月争
明。不知天壤之大，何乐可以加此也。”布衣辗然而笑
曰：“噫吁嘻，美哉景乎！古有所谓壶中海上者，今物色
之矣。”遂击节而歌曰：“云淡淡兮缥缈无涯，亭隐隐兮
悃愊无华。通一径兮委蛇，寄一人兮清嘉。彼柏梁建
章兮乌足为家？”歌竟，长揖请辞。童子指之曰：“此荆藩
睿主寄乐处也。”布衣骇汗，掉臂而走。回翔再拜，叹啧
以归。恍然心旷而神怡，不觉天渊之势隔。